पेन स्पेस टेलिस्कोप 2 जुलाई 2003
गॉडार्ड स्पेस फ़्लाइट सेंटर ग्रीनबेल्ट, मैरीलैंड
डेटा डाउनलिंक हो रहा है - पेन टेलिस्कोप
सर, आपको यह देखना होगा।
यह क्षुद्रग्रह जोवियन ग्रहों की किसी ट्रोजन कक्षा से टूटकर अलग हुआ होगा,
इसलिए अब तक वह हमारी नज़रों में नहीं आया था।
लगता है वह अपनी आख़िरी परिक्रमा के दौरान बृहस्पति ग्रह के काफ़ी क़रीब से गुज़रा
और वह आंतरिक सौर मंडल में धकेला गया।
लगता है वह दीर्घ वृत्ताकार कक्षा में मंगल की कक्षा को पार करेगा।
लगता है उसका व्यास लगभग एक दशमलव एक किलोमीटर है। अन्य क्षुद्रग्रहों के मुक़ाबले काफ़ी छोटा है।
और उसके चंद्रमा के कक्षीय विश्लेषण के आधार पर,
उस क्षुद्रग्रह का घनत्व सात ग्राम प्रति घन सेंटीमीटर है।
- यानी पक्का वह धातु से भरा है। - एक विशेष विश्लेषण से हमें पता चलता है
कि बहुत संभावना है कि इस क्षुद्रग्रह में भारी मात्रा में...
इरिडियम है? जो पृथ्वी पर बेहद दुर्लभ है। और वह पहले ही ज़्यादातर हमारे नियंत्रण में है।
इतनी मात्रा में नहीं।
उसमें कम से कम 70,000 मीट्रिक टन है।
हमारे अनुमान बताते हैं कि पृथ्वी के पूरे इतिहास में
जितना इरिडियम खनन किया गया है, 2003एलसी में उससे ज़्यादा इरिडियम है।
अभी इरीडियम की क़ीमत लगभग 294 प्रति ग्राम है।
उसके वर्तमान घनत्व के अनुमान के आधार पर, इसका मूल्य...
...बीस ट्रिलियन डॉलर से भी ज़्यादा है और उसे नाम दिया गया है,
गोल्डीलॉक्स क्षुद्रग्रह।
इस सदी की सबसे महत्वपूर्ण खोज अंतरिक्ष की नई सोने की होड़
अगर उसे मंगल की कक्षा में पकड़कर उसमें मौजूद इरिडियम का खनन किया जा सके,
तो अर्थशास्त्रियों का अनुमान है कि इससे पृथ्वी पर एक और तकनीकी क्रांति आएगी।
राष्ट्रपति कोरज़ेन्को ने संदेह व्यक्त किया है कि वह क्षुद्रग्रह
इरिडियम से बना ही नहीं है...
दुनिया ने "गोल्डीलॉक्स" क्षुद्रग्रह पर प्रतिक्रिया जताई
...और ज़ोर दिया कि यूएसएसआर ही इरिडियम का एकमात्र विश्वसनीय आपूर्तिकर्ता है।
मैं आपको याद दिला दूँ
कि नासा की पिछली महान खोज, हीलियम-3 के बाद क्या हुआ था।
"गोल्डीलॉक्स" परियों की कहानी है
नौकरियों में कटौती, विरोध प्रदर्शन, घरेलू आतंकवाद।
...हज़ारों मील प्रति घंटे की गति से अंतरिक्ष में घूम रहा है।
और उसे पकड़ने का मौका तेज़ी से छूट रहा है।
लगभग छह महीनों में,
उस क्षुद्रग्रह का नया प्रक्षेप पथ उसे हमेशा के लिए पहुँच से बाहर कर देगा।
गोल्डीलॉक्स
फ़ॉर ऑल मैनकाइंड
आँखें
स्टीवन्स
नासा
कमांडर पूल।
कमांडर।
अभी समय क्या हुआ है?
रात के लगभग एक बजे हैं, मैडम।
पर मुझे लगा कि आपको जगाना बेहतर होगा।
क्या हुआ?
कुछ शानदार हुआ है।
यह क्षुद्रग्रह एक बेहद शानदार खोज है।
यह पृथ्वी पर जीवन को काफ़ी बेहतर बनाएगा।
पर अगर हम अमरीकी जनता के लिए इस क़ीमती संसाधन को हासिल न कर सके,
तो यह न केवल मेरे प्रशासन पर, बल्कि इस देश पर भी एक कलंक होगा।
मैं आपको भरोसा दिलाता हूँ, राष्ट्रपति जी, हम इस क्षुद्रग्रह को हासिल करने की
पूरी कोशिश कर रहे हैं।
शाबाश। मुझे तुम पर भरोसा है, ईलाई।
ख़ास तौर पर यह देखते हुए कि तुमने पिछले वसंत में ज़ाखारोवा वाली स्थिति को कैसे संभाला।
तुम और रॉन चर्चा करके इसका समाधान निकालो। मुझे सूचित करते रहना।
रॉन, शायद तुम्हें और मुझे...
तो, हम कितनी जल्दी क्षुद्रग्रह के इस्तेमाल की योजना की घोषणा कर सकते हैं?
- क्या? - मुझे तुम्हें याद दिलाने की ज़रूरत नहीं है
कि राष्ट्रपति जी को अगले चुनाव में काफ़ी कड़ा मुक़ाबला करना होगा।
और अमरीकी जनता जितना ज़्यादा जानेगी कि गोल्डीलॉक्स उनके लिए क्या-क्या करेगा,
उनके जीतने की संभावनाएँ उतनी ज़्यादा बढ़ेंगी।
मैं तुम्हारी बात समझता हूँ, रॉन। सच में। पर हमें काफ़ी सावधानी से आगे बढ़ना होगा।
मेरे पास पहले ही
अन्य एम-7 देशों से ढेरों फ़ोन आ रहे हैं जिन्हें इस मुनाफ़े का एक बड़ा हिस्सा चाहिए।
साथ ही, रूसी लोगों को ख़तरा महसूस हो रहा है
क्योंकि इरिडियम उनके सबसे बड़े निर्यातों में से एक है।
मैं तुमसे पूरी तरह से सहमत हूँ, ईलाई।
हम अपने साझेदारों को कभी नाराज़ नहीं करना चाहेंगे।
बढ़िया है। क्योंकि हम इस क्षुद्रग्रह को तभी हासिल कर सकेंगे जब हम सब मिलकर काम करेंगे।
यह ऐसा नहीं दिख सकता कि यह बस अमरीकी...
तुम बस मंगल ग्रह को वे चीज़ें दिलवाने पर ध्यान दो जो उस क्षुद्रग्रह को पकड़ने के लिए चाहिए।
बाकी हम संभाल लेंगे।
गोल्डीलॉक्स काफ़ी तेज़ी से हमारी तरफ़ आ रहा है।
इसलिए, हमें दस हफ़्तों के अंदर इस कैप्चर मिशन को डिज़ाइन और लॉन्च करना होगा,
वरना वह हमारे हाथों से निकल जाएगा।
यानी सभी को तेज़ी से काम करना होगा और कड़ी मेहनत करनी होगी।
और तब तक के लिए सारे निजी मुद्दों को नज़रअंदाज़ करना होगा।
दिमित्री, इस क्षुद्रग्रह को पकड़कर लाने के लिए तुम्हें और कितने कर्मियों की ज़रूरत होगी?
मैं अब भी नए नियमों के आने का इंतज़ार कर रहा हूँ, पर कम से कम और दस।
मुझे अपने कई लोगों को माइक्रोग्रैविटी प्रमाणपत्र दिलवाने के लिए प्रशिक्षण देना होगा।
ठीक है।
अगर हमें इस मिशन में सफल होना है, तो मेरा सुझाव है
कि हम सारे ग़ैर-ज़रूरी काम बंद कर दें और आर्गौन जमा करना शुरू कर दें।
क्या तुम यह सुझाव दे रहे हो कि हम प्रशिक्षण कार्यों को धीमा कर दें?
बिल्कुल।
उड़ पाने की उम्मीद में हवा में हाथ फड़फड़ाते हुए इधर-उधर भागने से
हम यह मिशन पूरा नहीं कर सकेंगे।
मैं हवा में हाथ फड़फड़ाते हुए इधर-उधर भागने का प्रस्ताव नहीं दे रही थी, एड।
पर, तुम्हारी बात सुनकर मुझे वैसा ही लगा।
- क्या मैं तुमसे अकेले में बात कर सकती हूँ? - बेशक़।
चलो एक चीज़ साफ़ समझ लें।
मैं तुम्हारा यह रवैया बर्दाश्त नहीं करूँगी।
तो क्या, मैं तुम्हारे दिमाग़ में अचानक आए
हर बचकाने विचार को स्वीकृति दे दूँ?
यह बचकाने विचारों के बारे में नहीं है, एड।
तो फिर यह किस बारे में है?
चलो मैं खुलकर बोलती हूँ। ठीक है?
जब से मैंने स्वेतलाना ज़ाखारोवा को वापस पृथ्वी पर भेजा है,
तुम लगातार मेरा विरोध करते आ रहे हो।
मैं "बाएँ" कहती हूँ, तुम "दाएँ" कहते हो।
इस वजह से पिछले कुछ महीनों से हैप्पी वैली में सारे काम धीमे पड़ गए हैं।
तुम मेरे एक्सओ हो।
हमें एक-दूसरे से सहमत होना ही होगा।
स्वेतलाना को वापस भेजना ख़राब फैसला था।
इससे मनोबल को ठेस पहुँची।
वह फैसला मुझे ही लेना था।
इस मिशन को पूरा करने के लिए हमें हर चीज़ पर सहमत होने की ज़रूरत नहीं है।
पर हमें यह मिशन पूरा करना ही होगा।
यह क्षुद्रग्रह, एड, पृथ्वी पर लोगों के लिए सब कुछ बदल सकता है।
क्या इसीलिए हम यहाँ ऊपर नहीं आए?
देखो, तुम्हारी तरह मैं भी इस क्षुद्रग्रह को हासिल चाहता हूँ।
ठीक है।
तो फिर चलो यह बकवास बंद करें और सफलता हासिल करें।
इस राउंड के पैसे मैं दूँगा।
चार गिलास, कॉमरेड।
सुनो, माइल्स।
क्या मेरे लिए ऐसी सूती कमीज़ें मँगवा सकोगे?
अन्य कपड़ों से, मुझे दाद-खाज होते हैं।
- ज़रूर। - धन्यवाद, कॉमरेड।
धन्यवाद।
अगली बार जब वह मुझे कॉमरेड बुलाएगा, मैं उसके मुँह पर मुक्का मारूँगा।
तुम्हारे लिए गिलास।
मुझे वह पसंद नहीं है।
वह समैंथा के लिए ठीक नहीं है।
ठीक है, मिलॉश। सूची में अगला क्या है?
ठीक है, ठीक है। चलो इस पर काम शुरू करें।
ठीक है, तो, आज के ऑर्डर। स्टेली ने दोबारा ओडर-ईटर्स मँगवाए हैं।
वह बार-बार इसका ज़िक्र करता रहता है।
और ली अपनी पत्नी के बारे में पूछता रहता है।
हमें उसे बता देना चाहिए कि हम इस बारे में क्या कर रहे हैं।
तो, हम इस बारे में क्या कर रहे हैं?
क्या तुम्हारा सहयोगी उसकी पत्नी को उत्तर कोरिया से बाहर ले आया?
जेएएक्सए कुछ ही हफ़्तों में अपना सामान आईएसपी भेजेगा।
दुर्भाग्यवश, हम उसे यहाँ ऊपर नहीं ला सकेंगे।
यह बेहद जोखिम भरा है, मिलॉश।
हमें ध्यान आकर्षित नहीं करना है। याद है?
ठीक है, पर तुमने उससे कहा था कि हम उसकी पत्नी को ले आएँगे। और मैंने भी उससे यही कहा।
- अगर उसे पता चला कि हम... - हम उसे नाराज़ नहीं करना चाहेंगे।
कोरियाई व्यवसाय हमारे लिए काफ़ी फ़ायदेमंद रहा है।
इसलिए, हमें सही चीज़ बोलने के लिए सही समय का इंतज़ार करना होगा।
तुम्हारा मतलब हम उससे झूठ बोलेंगे?
तुम ज़्यादा ही चिंता करते हो, मिलॉश।
याद रखो, इलिया सब जानता है।
यह कैप्चर मिशन बस शुरुआत है।
उन्हें हज़ारों लीटर ईंधन, अतिरिक्त पुर्ज़े बनाने के लिए
हमारी ज़रूरत होगी...
हम दशकों तक उस क्षुद्रग्रह का खनन करते रहेंगे।
उन्हें बड़े पैमाने पर हैप्पी वैली का विस्तार करना होगा।
और हज़ारों कर्मचारी लाने होंगे।
हाँ, यह सोने की होड़ जैसी है। नहीं? बोनस, ओवरटाइम, जोखिम के लिए भुगतान...
वैसे, मैंने सुना है कि हम चौबीसों घंटे काम करेंगे।
दुगुनी पारियाँ। छह, सात दिन।
और मेरा मतलब, वे हमें सामान्य समय की तुलना में,
इसे आधे समय में करने को कह रहे हैं।
समैंथा ने सही कहा। हमें सावधान रहना होगा।
पर यह एक शानदार मौका भी है, है न?
शायद तुम्हें फिर से "रेंजर" दल में डाला जाएगा।
अच्छे पहलुओं को देखो। तुम यही कहती हो न?
कुछ वैसा ही।
गोल्डीलॉक्स के नाम।
मोबाइल फ़ोन रखने वाले 84 प्रतिशत मतदाताओं का
कहना है कि वे गाड़ी चलाते समय हैंडहेल्ड फ़ोन के इस्तेमाल पर प्रस्तावित राज्य प्रतिबंध का समर्थन करते हैं।
एलेक्स, हम पाँच मिनटों में स्कूल के लिए निकलेंगे।
ठीक है।
पीनट बटर जेली लंच नहीं कहलाता है।
पर, एलेक्स को यह बेहद पसंद है, इसलिए...
...जो मंगल ग्रह की शुरुआती दौड़ का महत्वपूर्ण हिस्सा थे, आख़िरकार ख़ुद जा रहे हैं।
डेव आएसा ने घोषणा की है
कि आख़िरकार वह ख़ुद इस महीने के अंत में मंगल ग्रह पर जाएँगे।
आएसा ने आज हीलियोस ऑफ़िस के बाहर...
- धत्। - ...रिपोर्टरों से बात की।
मुझे बस यह महसूस हुआ कि हीलियोस के सीईओ के रूप में,
यह देखते हुए कि मंगल ग्रह पर अभी जो नए विकास हो रहे हैं,
मुझे वहाँ ज़्यादा व्यावहारिक भूमिका निभानी चाहिए।
हीलियोस ऐरोस्पेस
- क्या हो रहा है? - तो तुम्हें ख़बर नहीं मिली?
पूरी दुनिया के सामने घोषणा करने से पहले, तुम्हें हमें यह बताना चाहिए था।
मैंने अचानक यह फैसला लिया।
तुमने अचानक मंगल ग्रह पर जाने का फैसला लिया?
- हाँ। - डेव, मुझे पता है कि बाहर
तुम जो मर्ज़ी कर सकते हो और लोग फिर भी तुम्हारी चापलूसी करेंगे।
पर यहाँ अंदर, इन ऑफ़िसों में, हम सच में काम पूरा करने की कोशिश कर रहे हैं
- और तुम्हारा इस तरह हमें हैरानी में डालना... - जानता हूँ।
और तुम और तुम्हारी टीम क्षुद्रग्रह को पकड़ने की अच्छी योजना विकसित कर रही हो,
पर असली काम वहाँ ऊपर होगा।
और इस कंपनी के लीडर के रूप में, मुझे वहीं जाना होगा जहाँ मेरी सबसे ज़्यादा ज़रूरत है।
तो, अगर तुम वहाँ ऊपर रहे,
तो गोल्डीलॉक्स के लिए सारे एम-7 समझौते कौन संभालेगा?
बिल्कुल नहीं। मैं एक इंजीनियर हूँ, मैं...
अलीडा, चिंता मत करो। तुम यह बख़ूबी करोगी।
अब, कैली, हमें रोबॉटिक्स के बारे में बात करनी होगी।
तो, एस्ट्रोबायोलॉजी प्रोग्राम को बस परे हटा दिया जाएगा।
- फिर से उसे प्राथमिकता नहीं दी जाएगी, है न? - इसके विपरीत होगा।
मैं समयसीमा कम कर रहा हूँ।
मैं चाहता हूँ कि तुम्हारी टीम के सदस्य और उपकरण मेरे साथ चलें।
ठीक है। अन्वेषकों को तैयार किया जा सकता है, पर मुझे शक़ है कि मेरी अभियान टीम तैयार होगी।
मुझे उन्हें पूरी तरह से तैयार करने के लिए और छह हफ़्ते चाहिए।
मेरे पास इसका समाधान है।
तुम हमारे साथ चलोगी।
क्या?
तुम अपनी टीम को रास्ते में प्रशिक्षण दे सकोगी।
और हमारे वहाँ पहुँचने तक, वे तुरंत काम शुरू करने के लिए तैयार होंगे।
डेव, मैं...मैं तुम्हारी बात समझ रही हूँ,
पर मैं बस सब कुछ छोड़कर तुम्हारे साथ मंगल ग्रह पर नहीं जा सकती।
क्यों नहीं?
मेरा एक बेटा है।
मुझे...मुझे उसे कितने समय के लिए यहाँ छोड़कर जाना होगा, छह महीने, एक साल। शायद उससे भी ज़्यादा।
तुमने जीवन की खोज में 15 साल बिताए हैं।
जब तुम सफल होने के इतने क़रीब हो, तब यह मौका गँवाना शर्म की बात होगी।
पर तुम्हें ही यह फैसला लेना होगा।
इस बीच, मुझे जाने से पहले कुछ अधूरे काम पूरे करने हैं,
इसलिए कुछ दिनों के लिए मुझसे संपर्क नहीं कर पाओगी।
कुछ दिनों के लिए? पर अभी हम क्षुद्रग्रह को पकड़ने के नियमों में सुधार कर रहे हैं।
रेंजर। हैप्पी वैली।
एड, मैं देख रही हूँ कि तुमने "रेंजर-2" के कर्मी दल की सूची में कुछ बदलाव किए हैं।
तुम्हें पता है कि उसके लिए पहले मेरी मंज़ूरी चाहिए।
चलो भी, डैनिएल।
हम दोनों को यह पता है कि परंपरागत रूप से मिशन कमांडर अपना दल ख़ुद चुनता है।
यह '70 के दशक का नासा नहीं है, एड।
अंत में, मैं ही गोल्डीलॉक्स को मंगल ग्रह की कक्षा में लाने के लिए ज़िम्मेदार हूँ।
समझ गया। तो अब क्या समस्या है?
पहली, नियम की अवहेलना।
इसे बाँटने से पहले मुझे दिखाया जाना चाहिए था, पर चलो बस...
चलो इसे अभी के लिए नज़रअंदाज़ कर दें, ठीक है।
कर्मी दल की यह सूची, उन्हें किन मापदंडों के आधार पर चुना गया?
दरअसल, क्रोनोस वाली लापरवाही के बारे में
कमिश्नर की दोषारोपण रिपोर्ट जारी होने के बाद,
मैंने सोचा कि यहाँ-वहाँ थोड़े बदलाव लाना बेहतर होगा।
इसलिए, कर्मी दल के कुछ सदस्यों को बदला गया और बाकियों को मिशन के लिए ज़रूरी समझा गया।
- जैसे कमांडर के रूप में तुम्हें? - हाँ।
अनुभवी कमांडर। युद्ध में अभ्यस्त। मुझे यह बेहतरीन विकल्प लगा।
पर अगर मेरे हर छोटे फैसले में हस्तक्षेप करना चाहती हो, तो हम दोबारा शुरुआत कर सकते हैं। कोई समस्या नहीं है।
नहीं, एक्सओ। नहीं।
यही तुम्हारा कर्मी दल होगा।
बस अगली बार मुझे पहले ही बता देना। हैप्पी वैली आउट।
हद है।
ऊँचाई नियंत्रण जाँच के लिए वापस मैन्युअल प्रक्रिया इस्तेमाल कर रहा हूँ।
ठीक है। हम आरसीएस मैन्युअल जाँच के लिए तैयार हैं।
एक मिनट के लिए वह जाँच रोककर रखो।
इंतज़ार कर रहे हैं, "रेंजर।"
आप ठीक हैं, सर?
हाँ, मैं ठीक हूँ।
"फ़ीनिक्स" के लिए उतरने से पहले,
रिएक्टर के तापमान की जाँच करना मत भूलना, ठीक है?
ठीक है।
जूलिओस टेक्स-मेक्स
तुम्हें जाना होगा। तुम यह मौका बस इसलिए नहीं गँवा सकती क्योंकि तुम्हारा एक बेटा है।
- तुम्हें लगता है कि पुरुषों को कभी यह करना पड़ता है? - बेशक़ नहीं, पर एलेक्स अलग है।
तुम यह जानती हो।
उसके ख़राब स्वास्थ्य के कारण और...
- उसे मेरी यहाँ ज़रूरत है। - उसके पास उसकी दादी है।
हाँ, और शायद उन्हें मेरे जाने से बेहद ख़ुशी होगी,
क्योंकि तब वह पहला मौका मिलते ही उसे वापस रूस ले जा सकेंगी।
अगर उसे ऐसा महसूस हुआ कि मैं उसे छोड़ रही हूँ, तो मैं बस ख़ुद को कभी माफ़ नहीं कर पाऊँगी।
ए।
बच्चे तुम्हारी कल्पना से ज़्यादा लचीले होते हैं।
मैं बस यह नहीं चाहती कि वह मुझसे नफ़रत करने लगे।
चाहे जो हो, वह तुमसे नफ़रत ज़रूर करेगा। मेरा विश्वास करो।
क्या इससे मुझे बेहतर महसूस होना चाहिए?
बस यही होता है।
तुम उन्हें ज़िंदगी देती हो, तुम उन्हें अपना सब कुछ देती हो,
और फिर अंत में वे तुम्हें ऐसे देखते हैं
मानो तुम दुनिया की सबसे घटिया इंसान हो।
मुझे अफ़सोस है। पक्का... पक्का यह आसान नहीं है।
जैसा काम करोगी वैसा ही फल पाओगी।
मैंने अपने बेचारे डैड को सच में काफ़ी कष्ट पहुँचाया था।
ख़ैर, पक्का अभी उन्हें तुम पर बेहद गर्व होता होगा।
अलीडा रोज़ालेस, प्रभावशाली वार्ताकार।
भगवान। हे भगवान, नहीं। यह काफ़ी बुरा जाएगा। बस देखती रहो।
पता नहीं। मुझे लगता है कि तुम यह कर लोगी।
चलो भी। क्या तुम कल्पना कर सकती हो कि मैं उन सभी एम-7 प्रतिनिधियों के सामने बैठी हूँ?
हाँ, कर सकती हूँ।
देखो, मुझे याद है जब मेरी माँ ने पहली बार यह जगह खरीदी थी।
समझी, उन्होंने ज़िंदगी में पहले कभी कोई व्यवसाय नहीं चलाया था।
मैंने उनसे पूछा था कि क्या वह घबरा रही है। उन्होंने कहा था,
"कुछ न करने के हमेशा लाखों कारण होते हैं।
तुम्हें वह करने का कारण ढूँढना होगा।"
अमेरिकन स्पेस प्रोग्राम उसके लिए बेहद महत्वपूर्ण है।
और आपके राष्ट्रपति के रूप में मेरे कार्यकाल के दौरान,
मैंने इस बेहद मूल्यवान क्षुद्रग्रह, 2003एलसी की खोज में पहल की।
राष्ट्रपति गोर राष्ट्र को संबोधित करते हैं
गोल्डीलॉक्स की खोज ऐतिहासिक उपलब्धि
एक ऐसी खोज जो हमारे देश और हमारी दुनिया को बेहतर बनाएगी।
आज राष्ट्रपति गोर क्षुद्रग्रह 2003एलसी की खोज के लिए
ख़ुद को ज़िम्मेदार बताते हुए दिखे।
क्रेमलिन ने क्षुद्रग्रह की खोज के लिए गोर के ज़िम्मेदार होने के दावे की
निंदा करते हुए इसे सोवियत उपलब्धि का
श्रेय लेने का अपमानजनक प्रयास बताया है।
पर यहाँ, ऐल गोर द्वारा दावा की गई अन्य उपलब्धियाँ लिखी हैं।
नंबर दस, वह विपरीत अंगूठा विकसित करने वाले पहले इंसान थे।
नंबर नौ, एक दिन साइकिल चलाते समय, उन्होंने अचानक संभोग सुख का आविष्कार किया।
ऐसा लगता है कि राष्ट्रपति जी ने दोबारा ग़लती की।
राष्ट्रपति जी का दावा है कि उन्होंने गोल्डीलॉक्स की "खोज" की
फिर वह क्षुद्रग्रह का नाम "टिपर" रखना चाहेंगे।
मेरी सलाह है, ऐल, खोज करने का काम वैज्ञानिकों पर छोड़ दें
और वही करें जो करने में आप माहिर हैं, हमारी अर्थव्यवस्था को तबाह करना।
सेंटिनल - गोर ने क्षुद्रग्रह की खोज का श्रेय लिया
वह क्या कर रहे हैं? यह राजनीतिक कूटनीति है, रॉन। नाज़ुक राजनीतिक कूटनीति।
राष्ट्रपति जी क्या कहते हैं, इस पर मेरा नियंत्रण नहीं है। तुम यह जानते हो।
बकवास मत करो। वह भाषण तैयार किया गया था।
वह कमबख़्त टेलीप्रॉम्प्टर देखकर पढ़ रहे थे।
वह कभी-कभी बदलाव करना पसंद करते हैं।
यह रूसियों के साथ बनी
हमारी सारी सद्भावना को नष्ट कर देगा।
और तुम्हें अंदाज़ा भी है कि बाकी एम-7 के देश क्या...
हाँ, और इनमें से कुछ भी मायने नहीं रखेगा अगर हम '04 में ब्रैग से हार गए।
- तो यह सब इसलिए किया गया? - बेशक़ इसीलिए किया गया।
हम दोनों जानते हैं कि ब्रैग नासा के लिए एक भयानक दुःस्वप्न होगा।
देश की तो बात ही छोड़ो। तो, चलो हमारी व्यक्तिगत राय अपने तक ही रखें।
कॉल ख़त्म हो गया
धत्।
अरे, धत् तेरी की।
मुझे समझ नहीं आता कि "रेंजर" गोल्डीलॉक्स जैसे विशाल क्षुद्रग्रह की चक्रगति को कैसे रोकेगा।
उसके आयन इंजन पर्याप्त जोर पैदा नहीं करते हैं।
मैं तुम्हारी बात समझ गई।
ठीक है, दोस्तों। चलो इसके समाधान पर विचार करते रहें। इस बीच,
मैं कल तक उन 3डी टॉर्क सिमुलेशन से कुछ पुख़्ता डेटा देखना चाहती हूँ।
- धन्यवाद, दोस्तों। - ठीक है। धन्यवाद।
- पामर। - जी, मैडम।
तुम दिन भर मेरे दरवाज़े के आस-पास मंडराते रहोगे या मुझे बताओगे भी कि तुम्हारे मन में क्या है?
- क्या आपको ऐतराज़ होगा अगर मैं... - बंद कर दो।
बैठो।
तुम्हें क्या परेशानी है?
दरअसल, मैं...
सबसे पहले, मैं बस यह कहना चाहता हूँ कि
एडमिरल बॉल्डविन,
दरअसल वह मेरे लिए एक हीरो हैं।
मैं सात साल का था जब रूसी हमसे पहले चाँद पर पहुँचे थे,
और मेरे डैड और मैंने, हमने कांग्रेस की वे सारी सुनवाइयाँ देखी थीं।
जब एडमिरल बॉल्डविन ने चाँद को खोने का दोष अपने ऊपर लिया,
तो वह सम्मान के बारे में बोल रहे थे।
वह कठिन परिस्थिति में भी ज़िम्मेदारी लेने की बात बोल रहे थे।
जब हम "रेंजर" में थे, तब मैंने कुछ देखा।
और सच कहूँ तो, काश मैंने नहीं देखा होता।
पर मैंने देखा।
और अब मैं वह रिपोर्ट करने के लिए मजबूर महसूस कर रहा हूँ।
ठीक है।
एडमिरल बॉल्डविन के दाएँ हाथ में कंपन वगैरह कुछ है।
और मैं देख सकता था कि वह उसे छुपाने की कोशिश कर रहे थे।
उन्हें उसकी वजह से प्रशिक्षण अभ्यास रोकना पड़ा था।
क्या तुम यह कह रहे हो कि एड कोई बीमारी छुपा रहा है?
मुझे यही संदेह है, कमांडर। हाँ।
यह एक बेहद गंभीर आरोप है।
मुझे पता है।
पर मुझे वह भी पता है जो मैंने देखा था।
मैंने बस सोचा कि आपको भी यह पता होना चाहिए।
ठीक है। तुम जा सकते हो।
हाँ।
पूल
अब, इसे बचाकर इस्तेमाल करना।
तुम्हें इससे अगले चार हफ़्तों तक गुज़ारा करना होगा।
डैनिएल?
क्या मैं कृपया वापस लौट सकता हूँ?
कृपया।
मैं अपने रैक में ही रहूँगा। मैं...मैं...
मुझे माफ़ कर दो।
मुझे पता है कि यह कठिन है,
पर यही तुम्हारी सज़ा है।
तुम यह जानते हो।
मदद कीजिए, कैप्टन। वे हम पर गोलियाँ चला रहे हैं।
जहाज़ छोड़ दो। हम नीचे गिर रहे हैं।
मदद करो! मैं जल रहा हूँ।
ए, जान।
हैलो, माँ। आप मेरे साथ खेलना चाहेंगी?
ज़रूर, जान। पर थोड़ी देर बाद।
पहले मैं तुमसे कुछ बात करना चाहती हूँ।
तुम्हें पता है न कि मैं मंगल ग्रह पर उन नन्हे सूक्ष्मजीवों को
ढूँढने के लिए अपने रोबोट भेजूँगी?
- लावा ट्यूबों में। - सही कहा।
ख़ैर, ऐसा... ऐसा लगता है कि शायद मुझे उनके साथ जाना पड़ सकता है।
मंगल ग्रह पर?
पर मेरी अनुपस्थिति में, तुम यहाँ दादी के साथ रहोगे।
मैं आपके साथ क्यों नहीं चल सकता?
पहला कारण, तुम अब भी स्कूल में पढ़ते हो
और दरअसल अभी अंतरिक्ष यात्रा बच्चों के अनुकूल नहीं है।
पर जब हम दूसरी कक्षा में थे, ज़ैक के माता-पिता
उसे चाँद पर होटल में ले गए थे।
हाँ। पर चाँद तक पहुँचने में केवल एक दिन लगता है
और मंगल ग्रह तक पहुँचने में उससे कहीं ज़्यादा समय लगता है।
आप कितने समय के लिए जाएँगी?
लगभग एक साल के लिए।
मुझे पता है कि यह काफ़ी लंबा समय लगता है,
पर यह काफ़ी जल्दी बीत जाएगा।
तुम देखना।
अगर आपने पॉपी की तरह हमेशा के लिए वहाँ रहने का फैसला लिया तो?
ऑ, जान, मुझे पता है कि यह कठिन है, पर मैं पहले भी काम के लिए सफ़र कर चुकी हूँ।
यह सफ़र बस थोड़ा लंबा होगा, समझे?
एलेक्स, यहाँ वापस आओ। मैं...
एलेक्स।
कोई बात नहीं। कोई बात नहीं।
सब ठीक हो जाएगा, जान।
सब ठीक हो जाएगा।
हीलियोस ऐरोस्पेस
ए। अलीडा, है न? अलीडा?
तुमसे मिलकर बेहद ख़ुशी हुई।
मैं ब्रैंट हूँ। सरकारी संबंध विभाग से।
और बेशक़, जैसा कि तय किया गया है,
हम साथ मिलकर काफ़ी काम करने वाले हैं।
तो, हमें सच में यह तय करना होगा कि हम एम-7 के साथ अपनी स्थिति का समर्थन करने के लिए
किन सेनेटरों से चर्चा करेंगे। क्या तुमने फ़ाइलें देखीं?
हाँ। हाँ, मैंने फ़ाइलें देखीं।
अब भी इस पर थोड़ा...
विचार कर रही हूँ।
बारीकियों पर नज़र डाल रही हूँ।
- तुमने अभी तक फ़ाइलें नहीं देखीं। - क्या तुमने इस बारे में डेव से बात की?
मुझे लगता है कि वह अपनी राय दे सकता है।
उसने हमें बताया कि हमें सीधे तुमसे बात करनी चाहिए।
तो, बस वे फ़ाइलें देख लो, ठीक है?
और यह प्रवेश द्वार है और यह लिविंग रूम है।
यह ज़्यादा बड़ा नहीं है, पर अंदर एक फ़ायरप्लेस है।
और खाना खाने की छोटी सी जगह के साथ वह रही रसोई।
सुबह को स्कूल जाने से पहले
लड़कियों के लिए नाश्ता बनाकर बेहद मज़ा आएगा।
मैं तुम्हें पकड़ लूँगी!
और सबसे बेहतरीन हिस्सा देखो।
यह सैरा का कमरा है,
- और वहाँ, वह लिली का कमरा है। - और यह मेरा कमरा है!
नहीं!
और वहाँ वह हमारा कमरा है।
मेरा मतलब, मेरा कमरा है।
पर जब तुम वापस लौटोगे, हम इस पर चर्चा करेंगे।
ख़ैर।
हम बस बेहद उत्साहित हैं, माइल्स।
मुझे... मुझे विश्वास नहीं होता
कि तुम्हारी वजह से आख़िरकार हम अपना ख़ुद का घर खरीद सकते हैं।
सच कहूँ तो, मैंने... मैंने कभी नहीं सोचा था कि हम घर खरीदने में सक्षम होंगे।
ठीक है। मुझे जाना होगा। अलविदा।
तुम ठीक हो?
हाँ। उन्होंने... उन्होंने गोल्डीलॉक्स के लिए कार्यभारों की सूची जारी की।
धत्। तुम्हें "रेंजर" पर काम करने का मौका नहीं मिला, हँ?
कमीने, उन्हें एहसास क्यों नहीं होता...
नहीं, नहीं। मुझे... मुझे मौका मिल गया। मुझे...
मुझे... मुझे मौका मिल गया। मेरा नाम...
मेरा नाम कर्मी दल की सूची में है।
अरे, वाह। यह बढ़िया है, है न? मेरा मतलब, तुम यही चाहती थी।
हाँ, जानती हूँ।
जानती हूँ। मैं इन पिछले कुछ महीनों से बस यही दुआ कर रही थी,
वापस बाहर जाने की कोशिश कर रही थी, और अब मैं...
माइल्स, तुम्हें हमें वहाँ बाहर देखना चाहिए था।
हम... सभी उस बोर्ड की ओर दौड़ रहे थे, अपने नाम ढूँढ रहे थे।
दुआ कर रहे थे कि हम चुने गए हों। सोच रहे थे कि हमने... कोई कमबख़्त लॉटरी जीत ली।
जबकि... जबकि सच्चाई यह है कि हम यहाँ ऊपर शक्तिहीन हैं, माइल्स।
मैं तुमसे यही कहता रहता हूँ।
इस लाल ऑब्सीडियन वाली चीज़ में मेरा साथ दो।
अब भी देर नहीं हुई है।
पृथ्वी पर लोग मंगल ग्रह का पत्थर हासिल करने के लिए
मुँहमाँगी क़ीमत चुका रहे हैं। इस तरह तुम उन लोगों के लिए अपनी जान जोखिम में
नहीं डालोगी जिन्हें तुम्हारी कोई परवाह नहीं है।
नहीं, पता नहीं। अभी मैं अपना मिशन नहीं छोड़ सकती।
मैं ज़िंदगी भर बस यही चाहती आ रही हूँ, समझे? मैं इससे यूँ ही मुँह नहीं मोड़ सकती।
हाँ, मैं समझता हूँ।
चॉइस ज्वेलर्स मंगल ग्रह के आभूषण
केवल मंगल ग्रह पर पाए जाने वाले असली, दुर्लभ खनिज से निर्मित
पत्थर का पेन्डेन्ट 18 कैरेट के सोने की चेन में - 500 डॉलर
केन्याई कम्युनिटी सेंटर स्वागत है
आउटरीच कम्युनिटी संपर्क बनाते हुए
- मैं मलाइका को ढूँढ रहा हूँ। - वह वहाँ हैं।
धन्यवाद।
विलियम, बायाँ हिस्सा ऊपर उठाओ।
उसे सीधा होना होगा।
और ऊपर।
अरे।
हे भगवान। कितना सुंदर सरप्राइज़ है।
आओ।
ईश्वर की कृपा अपरंपार है।
मुझे तुम्हें देखने दो।
तुम्हें भूख लगी है?
नहीं। मैं खा चुका हूँ।
मैं अलविदा कहने आया हूँ।
अलविदा?
मैं मंगल ग्रह पर जा रहा हूँ।
हम वहाँ ऊपर कुछ महत्वपूर्ण काम कर रहे हैं।
हम एक नई दुनिया बना रहे हैं और वह इस दुनिया से बेहतर है।
तुम यहीं बदलाव लाने की कोशिश कर सकते हो।
तुम काफ़ी अंतर ला सकते हो, डेव।
जब तुम वापस लौटोगे, तो एक समुदाय है...
मैं वापस नहीं आऊँगा।
तुम्हारा क्या मतलब है?
मैं वहीं ऊपर रहूँगा।
तुम अब भी अपने पिता का सपना पूरा करने की कोशिश में हो, है न?
मैं यह उनके लिए नहीं कर रहा हूँ।
तुम ख़ुद से यही कहते हो। पर अंतरिक्ष के इन सपनों ने तुम्हारी पिताजी को बर्बाद कर दिया था।
अंतरिक्ष ने उन्हें बर्बाद नहीं किया था।
आपने किया था।
उन्होंने जो भी किया था, इस परिवार के लिए किया था।
हमारे भविष्य के लिए किया था।
जब आप हमें छोड़कर चली गईं, तो वह कभी दोबारा ख़ुद को संभाल नहीं सके।
मैं तुम्हें छोड़कर कभी नहीं गई थी, बेटे। तुम यह जानते हो।
मैं वहीं था। आपको याद नहीं है?
हाँ, मुझे याद है कि मैंने तुमसे मेरे साथ चलने के लिए कितनी विनती की थी।
और आप चाहती थी कि मैं उन्हें पूरी तरह अकेला छोड़ देता? मैं ऐसा कभी नहीं कर सकता था।
सच्चाई तो यह है कि उसने तुम्हें पहले ही अपनी महत्वाकांक्षा की बीमारी से संक्रमित कर दिया था।
ठीक है। भगवान न करे किसी की कोई महत्वाकांक्षा हो।
चलिए बस यह मान लें कि आप और मैं न कभी सहमत होंगे और न दोस्त के रूप में विदा लेंगे।
तुम मेरे दोस्त नहीं हो। तुम मेरे बेटे हो।
मेरे साथ यहीं रुको। अपने लोगों के साथ। उनसे मुँह मत मोड़ो।
तुम युवाओं की भलाई के लिए काफ़ी कुछ कर सकते हो। वे तुमसे काफ़ी प्रेरित होते हैं।
"हराम्बी," है न?
सभी एक-दूसरे का हाथ थामकर सबकी भलाई के लिए काम करते हैं। जानती हैं,
उन सभी झूठों में से जो आपने मुझे बताए थे,
यह सबसे क्रूर झूठ था।
पर कोई बात नहीं क्योंकि अब मुझे पता है कि लोग कैसे होते हैं।
अगर आपको कोई ज़रूरत हो...
हीलियोस
...तो बस इस नंबर पर फ़ोन कीजिएगा।
मुझे तुम्हारे पैसे नहीं चाहिए।
मुझे कभी पैसे नहीं चाहिए थे।
मुझे बस मेरा बेटा चाहिए।
अलविदा, माँ।
नासा मॉली कॉब स्पेस सेंटर
मैं समझता हूँ कि तुम कैसा महसूस कर रही हो और मैं माफ़ी माँगता हूँ।
राष्ट्रपति जी बस थोड़ा भावनाओं में बह गए थे, बस इतनी सी बात है।
उन्होंने सोवियत संघ का घोर अपमान किया।
मैं इस खोज में सोवियत संघ की
महत्वपूर्ण भूमिका को स्पष्ट करने के लिए एक बयान जारी करूँगा।
आपको समझना होगा, एडमिनिस्ट्रेटर हॉब्सन,
राष्ट्रपति कोरज़ेन्को को भी काफ़ी राजनीतिक दबाव का सामना करना पड़ रहा है।
पोलितब्यूरो के सदस्य उनसे ख़ुद क्षुद्रग्रह को हासिल करने का आग्रह कर रहे हैं।
इरीना, हम दोनों जानते हैं कि हम दोनों के पास अकेले उस क्षुद्रग्रह को
हासिल करने की क्षमता नहीं है।
क्या हम सच में एक छोटी सी ग़लती के कारण
एक ऐसे शानदार मौके को गँवाना चाहेंगे?
मुझे लगता है कि तुम्हारे राष्ट्रपति जी के बर्ताव को देखते हुए, सबसे बेहतर यही है
कि हम एक नए समझौते पर बातचीत करें
जो यह स्पष्ट करे कि हम उस क्षुद्रग्रह को कैसे बाँटेंगे।
अगर हम पिछले समझौतों को तोड़ते रहें, तो उनका क्या मतलब है?
इससे पोलितब्यूरो में हमारे कट्टरपंथी, और साथ ही हीलियोस में डेव आएसा, शांत हो जाएँगे।
मैं किसी सम्मलेन का विरोध नहीं करता हूँ,
पर हमें अन्य एम-7 देशों को भी शामिल करना होगा।
बेशक़,
और हमें यहाँ सोवियत संघ में उनकी मेज़बानी करने में बेहद ख़ुशी होगी।
सम्मान सहित, इरीना,
शायद इस सम्मलेन की गंभीरता को देखते हुए,
एक निष्पक्ष जगह चुनना ज़्यादा समझदारी होगी।
अगर मुझे कोरज़ेन्को को वापस बातचीत के लिए मनाना है,
तो मुझे उन्हें कुछ देना होगा जो यह दर्शाए कि तुम्हें पश्चाताप है।
एडमिनिस्ट्रेटर हॉब्सन?
ठीक है।
मैं राष्ट्रपति जी से बात करूँगा।
हावी, आओ टेबल तैयार करो।
अगर हम ऐसी चीज़ें नहीं करते, तो तुम पैदा ही नहीं होते।
कृपया बस कीजिए।
हैलो।
ए, ब्रैंट बोल रहा हूँ। एम-7 ने अभी-अभी एक आपातकालीन सम्मेलन की घोषणा की है
ताकि यह फैसला किया जा सके कि हर किसी को इस क्षुद्रग्रह का कितना लाभ मिलेगा।
ठीक है।
जानकारी देने के लिए धन्यवाद।
यह अगले हफ़्ते के शुरुआत में ही होगा, इसलिए...
- पर... - ...बेहतर होगा कि तुम तैयारी शुरू कर दो।
तब तक डेव मंगल ग्रह के रास्ते में होगा।
हाँ। गर्म कपड़े ले लेना।
तुम सोवियत संघ जा रही हो।
माँ तुमसे प्यार करती है, एलेक्स।
हमेशा से।
हमारा सौर मंडल
हे भगवान, मुझे तुम्हारी याद आती है।
मुझे तुम्हारी बहुत याद आती है।
काश अभी मैं वहाँ होती।
सच में। ऐसा नहीं है... ऐसा नहीं है कि तुम्हें मेरी ज़रूरत है।
क्योंकि तुम इतनी शक्तिशाली हो और तुम ज़रूर सफल होगी, कैली। तुम यह कर लोगी।
तुम मुझसे ज़्यादा शक्तिशाली हो।
हम सबसे कहीं ज़्यादा शक्तिशाली हो।
तुम यह कर लोगी, समझी?
और तुम सबसे अच्छी माँ बनोगी।
हाँ। मैं सोचती...
मैं सोचती रहती हूँ कि तुम हमेशा से कितना प्यार देती रही हो।
उस दिन से जब तुम्हारे डैड और मैं तुमसे मिले थे, तुमने अपने आस-पास सभी का इतना ध्यान रखा है।
तुम्हारे डैड का और मेरा भी।
मैं अपने पोते से मिलने को बेताब हूँ।
शायद मैंने...
शायद मैंने नर्सरी के लिए वॉलपेपर और पालना पहले ही खरीद लिया है।
नहीं, मुझे पता है पर मैं ख़ुद को रोक नहीं पाई।
मैं तुमसे प्यार करती हूँ...
तहे दिल से।
मुझे क्षुद्रग्रह 2003एलसी के लिए कोणीय वेग अनुमान दिखाओ।
मैंने यही सोचा था।
...यह पेचीदा है।
हमें तुम्हारा भाषण चाहिए, जान।
ज़े यह मानता नहीं है पर वह सच में चाहता है कि तुम इस अनुष्ठान का महत्वपूर्ण हिस्सा बनो।
मेरी माँ ने शादी में तुम्हें आशीर्वाद दिया था
और अब वह चाहता है कि तुम उसकी पत्नी को आशीर्वाद दो।
मुझे पता है कि तुम वहाँ ऊपर काफ़ी व्यस्त हो।
हम न्यूज़ में बस यही देख रहे हैं कि यह चीज़ कितनी महत्वपूर्ण है
और तुम सबको कितना काम करना है।
पर, एक मिनट के लिए कुछ और सोच सकती हो।
कभी-कभी इससे मदद मिलती है।
मुझे पता है कि तुम जो भी फैसला लोगी, उसमें सफल होगी।
तुमसे प्यार है।
कॉर्टनी, आइज़या,
काश...
काश आज मैं तुम सबके साथ वहाँ मौजूद हो सकती।
मैं तुम्हारे लिए बेहद ख़ुश हूँ।
शादी, साझेदारियाँ... यह...
यह...
इसके बाद, कुछ भी नहीं बचा है।
मुझे उसे बताना होगा।
मैं तुम्हारे साथ चलूँगा।
ठीक है।
डैनी?
स्टीवन्स
अंदर आओ।
तुम्हारे पास बात करने के लिए समय है, डेव?
ज़रूर।
मैंने इस बारे में काफ़ी सोचा और...
मैं तुम्हारे साथ मंगल ग्रह पर जाना चाहती हूँ।
हमारा काम मेरे लिए बेहद मायने रखता है और यह बेहद ज़रूरी है कि इसे सही तरीके से किया जाए।
पर बात यह है कि...
मैं मेरे बेटे को अपने साथ ले जाना चाहती हूँ।
मुझे पता है कि उसके ख़राब स्वास्थ्य के कारण यह अव्यवहार्य सुनाई पड़ता है, पर बस मेरी बात सुनो।
मैंने नासा में मेरे कुछ पूर्व-सहकर्मियों से
और यहाँ हीलियोस में कुछ फ़्लाइट सर्जन से बात की और वे सभी सहमत हैं
कि एलेक्स की कार्डियोपल्मोनरी समस्याएँ दरअसल मंगल ग्रह पर ठीक हो सकती हैं।
उसके कमज़ोर दिल को एक तिहाई गुरुत्वाकर्षण में उतनी ज़ोर से पंप नहीं करना पड़ेगा
और बेस के अंदर उच्च ऑक्सीजन सांद्रता उसके कम क्षमता वाले फेफड़ों को
संतुलित करने में मदद करेगी।
हाँ, महीने भर का सफ़र चुनौतीपूर्ण होगा,
पर अंतरिक्ष यात्रा सुरक्षित हो गई है।
नियमित हो गई है।
वैसे भी, कौन सा सात साल का बच्चा कुछ हफ़्तों के लिए भारहीन नहीं रहना चाहेगा?
मैं अपने खाली समय में उसे पढ़ाऊँगी ताकि उसे अपनी शिक्षा मिलती रहे।
वह बेस की कार्यप्रणाली में हस्तक्षेप नहीं करेगा
और मेरे डैड भी उसकी देखभाल करने में मदद करेंगे।
डेव, मैं अपनी पूरी क्षमता से अपना काम करने के लिए प्रतिबद्ध हूँ...
पर मैं अपने बेटे को छोड़कर नहीं जा सकती।
उम्मीद है कि तुम समझ रहे हो।
बेशक़ समझता हूँ
और उसका स्वागत होगा।
धन्यवाद।
मिलॉश, आज सब कैसा रहा?
बढ़िया। वह नया डिओडोरेंट काफ़ी बिक रहा है।
शायद लोडिंग डॉक सुपरवाइज़र समस्या बन सकता है।
फ़ैज़ा को लगता है कि शायद वो यह सुलझा लेगी
पर यह, जैसा कि वे कहते हैं, कल की समस्या है।
हाँ। तुमने सही कहा।
कल की समस्या है।
धन्यवाद।
तुम गिनना नहीं चाहोगे?
कोई बात नहीं। मुझे यक़ीन है कि ये सही होंगे।
चलो एक जाम लें।
सफलता के नाम।
और तुम्हारे नाम, मिलॉश।
नहीं।
हमारे नाम।
यह हर बार होता है।
यह क्या है?
एड, मैंने...
मैंने इस पर काफ़ी विचार किया है
और मुझे लगता है कि शायद अब समय आ गया है कि तुम फ़्लाइट ड्यूटी छोड़ दो।
क्या?
शायद यही बेहतर होगा। तुम किसी और को "रेंजर" की कमान सौंप दो।
किसे, तुम्हें?
नहीं। यह इस बारे में नहीं है।
मैं चाहती हूँ कि तुम डॉक्टर को अपने हाथ की जाँच करने दो।
मेरे हाथ की। किसलिए?
तुम्हें पता है किसलिए।
यह बिल्कुल अनुचित है, डैनिएल।
मुझे लगा था कि हम अपने मतभेद परे रख रहे हैं, पर शायद
वह बस बकवास था।
एड, तुम एक संभावित गंभीर स्वास्थ्य स्थिति के बारे में छिपाते हुए,
मिशनों की, उड़ान मिशनों की कमान संभाल रहे हो।
बस किसलिए? क्योंकि तुम बस... तुम बस यह छोड़ नहीं सकते।
मैं अपने शरीर को जानता हूँ। मुझे पता है मेरा शरीर कैसे काम करता है। मैं ठीक हूँ।
तुम्हें यह फैसला लेने का हक़ नहीं है और तुम्हें यह पता है।
तुमने मुझसे झूठ बोला। अब मैं तुम पर कैसे विश्वास करूँ?
चलो भी, डैनिएल। तुम जानती हो कि मैं कभी किसी को ख़तरे में नहीं डालूँगा।
अब मुझे इस पर पूरा यक़ीन नहीं रहा।
तुम्हें काफ़ी पहले घर लौट जाना चाहिए था। अपनी बेटी और पोते के साथ रहना चाहिए था।
क्या...
क्या इसलिए तुम इतनी जल्दी घर लौट गई थी?
अपने परिवार के साथ रहने के लिए?
या शायद इसलिए क्योंकि दरअसल वह तुम ही हो जो भाग रही है।
संभलकर बोलो, एड।
वरना क्या?
तुम पहले ही मेरी आज़ादी छीनने की बात बोल रही हो।
और क्या करोगी?
मुझे उस उत्तर कोरियाई कैप्सूल में निर्वासित कर दोगी?
मुझे पढ़ने के लिए बाइबल दोगी?
- भाड़ में जाओ! - यह रहा।
भाड़ में जाओ!
मैं 30 सालों से तुम्हारी बकवास सहती आ रही हूँ!
तुम्हें एक के बाद एक ग़लत फैसले लेते देख रही हूँ,
केवल अपने बारे में सोचते देख रही हूँ मानो तुम ब्रह्मांड के लिए ईश्वर का तोहफ़ा हो।
मेरी बात सुनो, एड बॉल्डविन।
तुम बस एक दयनीय बुड्ढे हो जिसे यह नहीं पता कि कब रुकना है।
हाँ। पर, तुम्हारे विपरीत, मैं हार मानने वालों में से नहीं हूँ।
नहीं, एड। और ख़ुशक़िस्मती से, अब तुम्हें इसकी फ़िक्र करने की ज़रूरत नहीं है।
तुम्हारा काम पूरा हुआ।
तुम क्या बोल रही हो?
तुम्हें फ़्लाइट स्टेटस से हटाया जाता है
और इस बेस के एक्सओ के रूप में तुम्हारे कर्तव्यों से आज़ाद किया जाता है।
चलो भी, डैनिएल।
ऐसा कुछ मत करो जिसका तुम्हें बाद में पछतावा हो।
मेरी ज़िंदगी में बहुत पछतावे हैं, एड।
यह उनमें से एक नहीं होगा।
उप-शीर्षक अनुवादक : मून कलिता